ᱵᱟᱨᱟᱢᱩᱞᱟ ᱦᱚᱱᱚᱛ

ᱵᱟᱨᱟᱢᱩᱞᱟ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱵᱟᱨᱟᱢᱩᱞᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱒᱐᱐᱑ ᱦᱚᱲᱞᱮᱠᱷᱟ ᱥᱮᱨᱢᱟ ᱨᱮ ᱔,᱑᱙᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱒᱐᱑᱑ ᱦᱚᱲᱞᱮᱠᱷᱟ ᱥᱮᱨᱢᱟ ᱨᱮ ᱱᱚᱣᱟ ᱠᱚᱢ ᱠᱟᱛᱮᱡᱽ ᱓,᱓᱕᱓ ᱪᱟᱹᱣᱠᱟᱹ ᱠᱤᱢᱤ ᱨᱮ ᱢᱮᱱᱟᱜᱼᱟ᱾

ᱧᱩᱛᱩᱢ

ᱱᱟᱜᱟᱢ

ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱥᱮᱫ ᱜᱟᱱᱫᱮᱨᱵᱟᱞ ᱦᱚᱱᱚᱛ ᱟᱨ ᱥᱨᱤᱱᱚᱜᱚᱨ ᱦᱚᱱᱚᱛ ᱠᱷᱚᱱ ᱯᱟᱪᱮ ᱥᱮᱫ ᱞᱟᱭᱤᱱ ᱚᱯᱷ ᱠᱚᱱᱠᱨᱳ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱟᱨ ᱮᱛᱚᱢ ᱥᱮᱫ ᱠᱩᱯᱣᱟᱲᱟ ᱦᱚᱱᱚᱛ ᱟᱨ ᱮᱛᱚᱢᱼᱯᱟᱪᱮ ᱥᱮᱫ ᱵᱟᱱᱫᱤᱯᱩᱨᱟ ᱦᱚᱱᱚᱛ ᱠᱷᱚᱱ ᱠᱚᱧᱮ ᱥᱮᱫ ᱯᱩᱧᱪᱷ ᱦᱚᱱᱚᱛ ᱟᱨ ᱠᱚᱧᱮᱼᱯᱟᱪᱮ ᱥᱮᱫ ᱵᱟᱫᱜᱟᱢ ᱦᱚᱱᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾

ᱵᱟᱨᱟᱢᱩᱞᱟ ᱥᱚᱦᱚᱨ ᱡᱷᱤᱞᱟᱢ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱵᱟᱨᱟᱢᱩᱞᱟ ᱦᱚᱱᱚᱛ ᱛᱩᱨᱩᱭ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ, ᱱᱚᱣᱟ ᱠᱚ ᱦᱩᱭᱩᱜ ᱠᱟᱱᱟ ᱺ ᱯᱚᱛᱛᱚᱱ, ᱩᱨᱤ, ᱠᱷᱮᱨᱤ, ᱵᱳᱱᱤᱭᱟᱨ, ᱛᱟᱝᱢᱟᱨ, ᱥᱳᱯᱳᱨᱮ, ᱣᱟᱛᱮᱨᱜᱟᱢ, ᱨᱟᱯᱷᱭᱟᱵᱟᱫ, ᱯᱳᱦᱟᱢᱟ, ᱫᱟᱝᱜᱤᱣᱟᱪᱟ, ᱵᱳᱢᱟᱭ, ᱫᱟᱝᱜᱮᱨᱯᱳᱨᱟ, ᱠᱷᱳᱭᱮ (ᱯᱟᱱᱡᱤᱯᱳᱨᱟ), ᱣᱟᱜᱳᱨᱟ,ᱠᱷᱩᱱᱡᱮᱨ, ᱠᱚᱣᱟᱨᱦᱟᱢᱟ ᱟᱨ ᱵᱟᱨᱟᱢᱩᱞᱟ᱾ 

ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ ᱵᱚᱱᱚᱛ ᱦᱩᱭᱩᱜ ᱠᱟᱱᱟ ᱺ ᱩᱨᱤ, ᱨᱳᱦᱟᱢᱟ, ᱨᱟᱯᱷᱭᱟᱵᱟᱫ, ᱡᱚᱭᱮᱱᱜᱮᱨ, ᱥᱳᱯᱳᱨᱟ, ᱵᱳᱱᱤᱭᱟᱨ, ᱵᱟᱨᱟᱢᱩᱞᱟ, ᱛᱟᱝᱢᱟᱨ,ᱥᱤᱱᱜᱷᱯᱳᱨᱟ, ᱯᱟᱛᱟᱱ, ᱣᱟᱜᱳᱨᱟ, ᱠᱩᱱᱡᱮᱨ, ᱯᱟᱨᱟᱱᱯᱤᱞᱞᱟᱱ, ᱵᱤᱡᱷᱟᱢᱟ, ᱱᱳᱨᱠᱷᱟᱦ, ᱱᱟᱨᱣᱟᱵᱷ, ᱱᱟᱫᱤᱦᱟᱞ, ᱠᱟᱱᱫᱤ ᱨᱟᱯᱷᱭᱟᱵᱟᱫ, ᱦᱟᱨᱫᱪᱚᱱᱩᱢ, ᱜᱩᱡᱡᱟᱨᱟ, ᱣᱟᱤᱞᱳ, ᱠᱷᱟᱭᱯᱳᱨ ᱟᱨ ᱪᱟᱱᱫᱤᱞ ᱣᱟᱱᱤᱜᱟᱢ᱾ 

ᱯᱟᱜᱟᱱ ᱥᱚᱦᱚᱨ ᱵᱟᱨᱟᱢᱩᱞᱟ ᱟᱨ ᱥᱨᱤᱱᱚᱜᱚᱨ ᱦᱚᱱᱚᱛ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱥᱚᱦᱚᱨ ᱟᱨᱮ ᱛᱮ ᱯᱟᱞᱦᱟᱞᱟᱱ, ᱱᱤᱦᱟᱞᱯᱳᱨ, ᱦᱟᱱᱡᱤᱣᱟᱨ ᱠᱟᱱᱟᱢ, ᱥᱮᱨᱯᱳᱨᱟ, ᱥᱳᱱᱤᱩᱢ ᱟᱨ ᱱᱤᱦᱟᱞᱯᱳᱨᱮ ᱮᱢᱟᱱ ᱟᱹᱛᱩ ᱠᱚ ᱵᱮᱨᱦᱟᱭ ᱛᱮ ᱢᱮᱱᱟᱜᱼᱟ᱾

ᱨᱟᱡᱽᱟᱹᱨᱤ

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱦᱚᱲᱮᱞ ᱑,᱐᱐᱘᱓᱙ ᱜᱟᱱ᱾Baramula Population Census 2011, Baramula, Jammu and Kashmir literacy sex ratio and density ᱱᱚᱣᱟ ᱦᱚᱲᱮᱞ ᱫᱚ ᱟᱹᱰᱤᱜᱟᱱ ᱥᱟᱭᱯᱨᱟᱥ ᱫᱤᱥᱚᱢ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱢᱳᱱᱴᱟᱱᱟ ᱯᱚᱱᱚᱛ ᱨᱮᱱ ᱦᱚᱲᱮᱞ ᱥᱟᱶ ᱥᱚᱢᱟᱱ ᱜᱮᱭᱟ᱾ ᱵᱟᱨᱟᱢᱩᱞᱟ ᱦᱚᱱᱚᱛ ᱦᱚᱲᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱔᱔᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱞᱮᱠᱷᱟᱜᱩᱴ ᱦᱚᱲᱮᱞ ᱨᱮᱱ ᱕᱔᱒,᱑᱗᱑ (᱕᱓%) ᱠᱚᱲᱟ ᱟᱨ ᱔᱗᱓,᱓᱓᱒ (᱔᱖.᱖%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱘᱗᱓ ᱠᱩᱲᱤ, ᱒᱐᱐᱑ ᱨᱮᱱᱟᱜ ᱙᱐᱕ ᱠᱷᱚᱱ ᱠᱚᱢ ᱟᱠᱟᱱᱟ, ᱡᱟᱦᱟ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱟᱨᱮᱡᱽ ᱙᱔᱐ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ᱾ 

ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱓᱐᱕ ᱜᱚᱴᱟᱝ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱗᱙᱐/ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱵᱟᱨᱟᱢᱩᱞᱟ ᱨᱮ ᱦᱚᱲᱮᱞ ᱩᱛᱷᱱᱟᱹᱣ ᱨᱮᱴ ᱒᱐.᱓᱔% ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱖.᱙᱓% ᱾ ᱠᱚᱲᱟ ᱠᱚᱣᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱗᱗.᱓᱕ ᱟᱨ ᱠᱩᱲᱤᱭᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱕.᱐᱑% ᱾ ᱵᱟᱨᱟᱢᱩᱞᱟ ᱨᱮ ᱞᱮᱠᱷᱟᱜᱩᱴ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱗᱑,᱓᱔᱘, ᱱᱚᱣᱟ ᱢᱩᱫ ᱨᱮ ᱠᱚᱲᱟ ᱓᱕᱒,᱒᱘᱙ ᱟᱨ ᱠᱩᱲᱤ ᱒᱑᱙,᱐᱕᱙ ᱜᱟᱱ᱾

ᱵᱟᱨᱟᱢᱩᱞᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱥᱚᱦᱟᱨ ᱠᱟᱱᱟ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱯᱩᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱱᱚᱰᱮ ᱑᱖᱗,᱙᱘᱖ ᱜᱟᱴᱟᱝ ᱦᱚᱲ ᱱᱚᱣᱟ ᱥᱚᱦᱚᱨ ᱨᱮᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ᱾

ᱦᱚᱱᱚᱛ ᱨᱮ ᱡᱟᱹᱥᱛᱤ ᱨᱚᱲᱟᱱ ᱯᱟᱹᱨᱥᱤ ᱫᱚ ᱠᱟᱥᱢᱤᱨᱤ, ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱮᱱ ᱘᱒% ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ᱾ ᱱᱚᱣᱟ ᱵᱮᱜᱚᱨ ᱯᱟᱦᱟᱨᱤ (᱙.᱙%), ᱜᱩᱡᱟᱨᱤ (᱓.᱔%) ᱟᱨ ᱯᱚᱧᱡᱟᱵᱤ ᱯᱟᱹᱨᱥᱤ ᱦᱚᱸ ᱞᱟᱨᱪᱟᱨᱚᱜᱼᱟ᱾

ᱠᱟᱹᱣᱰᱤᱟᱹᱨᱤ

ᱴᱩᱨᱤᱡᱚᱢ

ᱥᱮᱪᱮᱫ

ᱦᱚᱨᱢᱚᱥᱟᱶᱟᱨ

ᱦᱮᱡᱽᱥᱮᱱ

ᱵᱟᱨᱦᱮ ᱡᱚᱱᱚᱲ

 ᱵᱟᱨᱟᱢᱩᱞᱟ ᱦᱚᱱᱚᱛ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱥᱟᱹᱠᱷᱭᱟᱹᱛ